Hátt í þúsund manns skoðuðu skipið við heimkomuna fyrir jól . ,, Þetta er alveg stórkostlegt skip og tekur fram eiginlega öllu því sem ég hef séð hingað til og hef ég þó fylgst vel með sjávarútvegi og komið um borð í mörg skipin í gegnum tíðina , “ segir Einar K. Guðfinnsson , forseti Alþingis . Víkingur AK 100 , hið nýja og glæsilega uppsjávarskip HB Granda , kom í fyrsta skipti til heimahafnar á Akranesi rétt fyrir jól eftir 11 daga siglingu frá Tyrklandi þar sem skipið var smíðað . Vilhjálmur Vilhjálmsson , forstjóri HB Granda , Einar K. Guðfinnsson , forseti Aalþingis , og Regína Ásvaldsdóttir , bæjarstjóri Akraness , erindi við þetta tilefni . Í myndbandi á heimasíðu HB Granda , er m.a. rætt við Vilhjálm Vilhjálmsson , forstjóra HB Granda , Einar K. Guðfinnsson , forseta Alþingis , Albert Sveinsson , skipstjóra Víkings , Ingimund Ingimundarson , útgerðarstjóra uppsjávarskipa félagsins , og Ólaf Adolfsson , formann bæjarráðs Akraness . Sjá HÉR .